Rettens dom (Sjette Afdeling) af 3. marts 2016 – Spanien mod Kommissionen

(Sag T-675/14)

»EUGFL — Garantisektionen — EGFL og ELFUL — udgifter, som er udelukket fra finansiering — udgifter afholdt af Spanien — faste finansielle korrektioner — punktvise finansielle korrektioner — udvidelse af den finansielle korrektion til at omfatte en periode efter den meddelelse, der er fastsat i artikel 11, stk. 1, i forordning (EF) nr. 885/2006«

1. Retslig procedure — stævning — formkrav — fastlæggelse af søgsmålets genstand — kort fremstilling af søgsmålsgrundene — generel henvisning til andre skriftlige indlæg, der er vedlagt som bilag til stævningen — afvisning [Rettens procesreglement (1991), art. 44, stk. 1, litra c)] (jf. præmis 32-35)

2. Landbrug — finansiering over EUGFL, EGFL og ELFUL — afslutning af regnskaber — afslag på at afholde udgifter, der følger af uregelmæssigheder i forbindelse med anvendelsen af Unionens retsforskrifter — den berørte medlemsstats anfægtelse — bevisbyrde — fordeling mellem Kommissionen og medlemsstaten (Rådets forordning nr. 1290/2005, art. 31) (jf. præmis 39 og 40)

3. Landbrug — finansiering over EUGFL, EGFL og ELFUL — afslutning af regnskaber — afslag på at afholde udgifter, der følger af uregelmæssigheder i forbindelse med anvendelsen af Unionens retsforskrifter — vurdering af de tab, som fonden har lidt — ulovlige udgifter, som ikke kan bestemmes tilstrækkeligt præcist — vurdering baseret på faste korrektioner — lovlig — tilsidesættelse af proportionalitetsprincippet — foreligger ikke (Rådets forordning nr. 1290/2005, art. 31) (jf. præmis 43-45, 48 og 54)

4. EU-ret — Principper — proportionalitet — rækkevidde (art. 5, stk. 4, TEU) (jf. præmis 51)

5. Landbrug — finansiering over EUGFL, EGFL og ELFUL — afslutning af regnskaber — afslag på at afholde udgifter, der følger af uregelmæssigheder i forbindelse med anvendelsen af Unionens retsforskrifter — finansiel korrektion — samtidig anvendelse af konkrete og faste korrektioner — lovlig — betingelser (Rådets forordning nr. 1290/2005, art. 31, stk. 2) (jf. præmis 69 og 70)

6. Landbrug — finansiering over EUGFL, EGFL og ELFUL — afslutning af regnskaber — periode, der kan være genstand for en finansiel korrektion — periode, der ligger efter tidspunktet for den skriftlige meddelelse af resultaterne af kontrollerne — lovlig — betingelser [Rådets forordning nr. 1290/2005, art. 31, stk. 4, litra a), og nr. 885/2006, stk. 11, stk. 3] (jf. præmis 94-97)

7. EU-ret — principper — ret til forsvar — rækkevidde (jf. præmis 101)

Sagens genstand

Påstand om annullation af Kommissionens gennemførelsesafgørelse 2014/458/EU af 9. juli 2014 om udelukkelse fra EU-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT L 205, s. 62), for så vidt som den vedrører de udgifter, som Kongeriget Spanien har afholdt for et beløb på 2713208,07 EUR.

Konklusion

1) Europa-Kommissionen frifindes.

2) Kongeriget Spanien bærer sine egne omkostninger og betaler Kommissionens omkostninger.